**Oznámenie o vyhlásení výberového konania**

**Obecný úrad Vyšný Orlík, Vyšný Orlík 14, 090 11 Vyšný Orlík**

**vyhlasuje výberové konanie na**

* 1 pracovnú pozíciu terénneho asistenta (ďalej len „TA COVID“)

**Výberové konanie sa uskutoční dňa 11.01.2021 o 09.00 hod. v priestoroch**

 **zasadačky na Obecnom úrade vo Vyšnom Orlíku.**

Záujemcovia o pracovnú pozíciu môžu písomnú žiadosť o prijatie do zamestnania doručiť osobne alebo zaslať poštou na adresu obecného úradu.

Žiadosť je potrebné zaslať v zalepenej obálke s označením **„Výberové konanie NP COVID MRK - NEOTVÁRAŤ“.**

**Uzávierka na predkladanie žiadostí o prijatie do zamestnania je 07.01.2021 do 13:00 rozhodujúcou pre zaradenie do výberového konania bude dátum pečiatky doručovacej pošty na obálke**).

Záujemcovia, ktorých žiadosti do výberového konania budú doručené po stanovenom termíne uzávierky, nebudú zaradení do výberového konania.

**Zoznam požadovaných dokladov k žiadosti o prijatie do zamestnania:**

* žiadosť,
* životopis,
* doklad o najvyššom dosiahnutom vzdelaní,
* vyhlásenie o bezúhonnosti (vybratý uchádzač následne doručí aj výpis z registra trestov).

**Minimálne kvalifikačné predpoklady pre pozíciu Terénny asistent COVID:**

* ukončené neúplné stredoškolské vzdelanie resp. nižšie stredné odborné vzdelanie.

**Suma základnej zložky mzdy: 815 €**

**Výberové kritériá na pozíciu terénny asistent TA COVID:**

**Minimálne kvalifikačné predpoklady pre pracovnú pozíciu TA COVID:**

* ukončené neúplné stredoškolské vzdelanie, resp. nižšie stredné odborné vzdelanie.
* znalosť jazyka cieľovej skupiny ako aj znalosť cieľovej skupiny (pobyt v nej a pod.)

Na výberové konanie budú pozvaní všetci záujemcovia, ktorí spĺňajú kvalifikačné predpoklady na danú pozíciu. Neúspešných kandidátov už obec nebude kontaktovať.

**Miestom výkonu práce je: rómske bytovky č. 64, 65 a kancelária v priestoroch Obecného úradu Vyšný Orlík.**

**Dátum predpokladaného nástupu do zamestnania je : 15.01.2021**

**Popis práce Terénneho asistenta COVID:**

* komunikácia s obyvateľmi MRK a obcou za účelom zberu údajov o základných životných potrebách (voda, strava, prevencia, bývanie, komunikácia a informovanosť),
* zabezpečenie adresnej a cielene poskytovanej podpory krízovým tímom,
* sprostredkovanie informácií spojených s COVID 19 z verejných inštitúcií smerom k obyvateľom MRK, obci a projektovému tímu,
* distribúcia informačných manuálov a brožúr s cieľom zvýšiť osvetu pre ochorenie COVID 19 a iné pandémie (ako jej predchádzať a ako sa správať),
* denné monitorovanie situácie v pričlenenej MRK, počet navrátilcov zo zahraničia, ich situácia a bývanie v MRK,
* informovanie o priebehu a spôsobe karantény, pomáha obyvateľom oboznámiť ich s postupmi,
* pomoc obci pri zabezpečovaní výstupného akčného krízového plánu obce (postup v druhej vlne COVID 19 alebo inej pandémie),
* pomoc pri výkone opatrení v oblasti primárnej prevencie a zdravotnej osvety v súvislosti s ochorením COVIV-19 (pri testovaní, distribúcii rúšok, atď.),
* vedenie terénneho denníka činností, vrátane dochádzky.

**Zásada nediskriminácie:**

*V súlade so zásadou rovnakého zaobchádzania je pri výberovom konaní je zakázaná diskriminácia z dôvodu pohlavia, náboženského vyznania alebo viery, rasy, príslušnosti k náboženskej alebo etnickej skupine, zdravotného postihnutia, veku, sexuálnej orientácie, manželského stavu a rodinného stavu, farby pleti, jazyka, politického alebo iného zmýšľania, národného alebo sociálneho pôvodu, majetku, roku alebo iného postavenia. Zásadu rovnakého zaobchádzania v pracovnoprávnych vzťahoch a obdobných právnych vzťahoch ustanovuje zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon).*